**В. Ян аттыг +=к ортумак школазы**



**«Ырак болгаш чоок сылдыс»**

**Салым-чаяанныг чурукчу Надя Рушеваныё т=р\тт\нгенинден бээр**

**60 чыл оюнга тураскааткан кежээниё сценарийи**

**Ооржак А-Х.В. тургускан.**

**+=к-2012**

Алдарлыг чурукчу Надя Рушеваның төрүттүнгенинден бээр 60 чыл болган оюнга тураскааткан “**Ырак болгаш чоок сылдыс**” деп кежээниң сценарийи

Кежээге 9-11 класстың өөреникчилери киржир.

*Класстар аайы-биле баш бурунгаар бердинген даалгалар:*

1. 11-ги класс Наталья Дойдаловна Ажыкмаа-Рушеваның дугайында дыңнадыг белеткеп алыр. “**Н.Д.Ажыкмаа-Рушева –баштайгы тыва балерина**” деп презентация, О. Сувакпиттиң “Эргим Наталья!” деп шүлүүн бир өөреникчи шээжи-биле аянныг чугаалаар. Ук даалгаларны класс башкызы өөреникчилери-биле чогаадыкчы чорук-биле таарыштыр тургузуп камгалаар.
2. 9-ку класс Н.К.Рушевтиң дугайында видеоролик белеткээр. Ооң чуруктарын чыылганнарга таныштырар.
3. 10 класс Надяның төрүттүнгени база чашкы үезинден кайы-бир онзагай үзүндүнү сценажыдып көргүзер.
4. 9 класс - Виктор Киселевтуң “**Артекке эрткен ай**” деп номундан кол-кол болуушкуннарны допчулаар, презентация кылып алыр.

КЕЖЭЭНИҢ ЧОРУДУУ:

Сценада Н.Рушеваның чуруун баннерге улгаттыр үндүргеш, азып каан турар. 

Оожум музыка чаңгыланып турар. Залдың ханаларында чурук мөөрейинге киришкен уругларның база Надя Рушвеаның чураан чуруктарын делгеп аскан.

Чырык өжүп, экранда “**Мастер, Маргарита и Надежда. Рисунки Нади Рушевой**” деп ролик эгелей бээр. *(үези- 5 минута)*

*Чырык хып кээр.*

**Бирги башкарыкчы**. Бурнгу гректер делегейде “Чеди хуулгаазын” дээр онза чараш кайгамчык чүвелер бар деп санап чорааннар. Оларның санынга эрте бурунгу шагда туттунган кайгамчык тудугларны хамаарыштырып турганнар.

**Ийиги башкарыкчы.**  Ол дээрге – египет фараоннарының чевеглери – пирамидалар, бурунгу Вавилонга Семирамида кадынының агаарда астына берген турар ышкаш сесерлии, Фарос ортулукта Александрия чырыткызы.

**Бирги башкарыкчы**. Родос ортулукта гректерниң хүн бурганы Гелиостуң медээжок улуг статуязы дээш өөн-даа өске онза тураскаалдар бар. Оларны бурган-даа чаяаваан, бойдус-даа хайыралаваан. Кижилерниң холдары оларны тудуп кылган.

**Ийиги башкарыкчы**. Бистиң делегейивис бөгүн уран чүүлдүң, литератураның, музыканың кайгамчык чогаалдары-биле бай. Рафаэль болгаш Тициан, Репин болгаш Васнецов, Пушкин болгаш Толстой, Бетховен болгаш Чайковский, Шаляпин болгаш Уланова оларның аттары бүгү делегейге билдингир.

**Ийиги башкарыкчы.** Оларның кайгамчык талантызы-биле танышкаш, сеткил-сагыжын байыдып, уран таалалды четтирипкен кижилер база-ла кайгап, магадаанын илередир сөстертыппайн “*Кандыг кончуг талантылыг кижил, кандыг ие төрээн төлү ирги*?” дижир.

**Бирги башкарыкчы.** Ийе, ат-сывы билдинмес-даа, алдар-сураа алгып, бүгүдеге билдингир-даа апарган кижилер шупту-ла аваларның төрээн төлдери болбайн аан.

**Ийиги башкарыкчы.** Катаптаттынмас салым-чаяанныг чурукчу Надяның авазы Наталья Дойдалдвна Ажыкмаа-Рушеваның дугайында биске 11-ги класстың төлээлери таныштырар-дыр.

*11-ги класс “****Н.Д.Ажыкмаа-Рушева –баштайгы тыва балерина****” деп дыңнадыын олурганнарга таныштырар. (5-7 мин.)*

Эргим Наталья!

Аваң төрээн хүнү-биле

Амыр-мендиң айтырбышаан,

Сагыш-сеткил ханызындан

Чалбарбышаан байыр туттум.

Чалыы үең эрткен-даа бол,

Чараш чаңың салбаан-дыр сен.

Салым-чолуң берге-даа бол,

Салдынмайн чоруур-дур сен.

Ие чүрээң быжыг болгаш,

Идегелиң күштүг болгаш,

Алган эжиң ынак кызың

Алдар-адын сагып чор сен.

Хары-назың талыйган дээш,

Халак-муңгак бодавайн чор.

Харын чалыы хевээр мен деп,

Каттыраңнап хөглеп чору.

Театрларга самнап, тепсеп,

Чалгынналып чорааныңны

База катап эргий сактып,

Байырлалын утпайн чору.

Арат чоннуң кады чорда,

Ак-көк Тываң хүннеп турда,

Хүндүлелге чурттаарыңны

Күзеп тур мен, курай-курай!

**Бирги башкарыкчы**. Ам Надяның ачазы чурукчу Николай Константинович Рушевтиң дугайында 9 –ку класстың белеткээн ролигин көөр бис. Сценаже оларны чалап тур бис.

*9 –ку класстың көргүзүү. ( 5 мин)*

**Ийиги башкарыкчы**. Тыва дыл болгаш төөгү декадазында Надя Рушевага тураскааткан чогаадыглар мөөрейи 9-11 класстарның аразынга болуп эрткен. Ам ооң түңнелдернин үндүрери-биле тыва дыл болгаш чогаал башкылары Сат Александр Маадыр-оолович база суктар Анежела Байыр-ооловнаны чалап тур бис.

*Чогаадыглар түңнелдери, шаңналдар.(5 мин.)*

**Бирги башкарыкчы**. Наталья, Николай, Надя – ожуктуң үш дажы ышкаш үш “Н”-нер. Ам ол үш сылдыстың бирээзи – Надяның чашкы чылдарынының дугайында кыска дыңнадыг болгаш сценажыткан көргүзүг белеткеп алган 10-гу классчыларны чалап тур бис.

*Сценажыткан көргүзүг. (5-7 мин.)*

**Ийиги башкарыкчы**. Надя бодунуң 17 чыл чуртаан кыска назынын ийи чадага чарып турар – Артек мурнунда болгаш ооң соонда.

**Бирги башкарыкчы**: - Надяның Артек мурнунда чашкы үелери-биле бис ам таныш болганывыста, 9-ку классчылар Артекке болгаш ооң соонда чуртталгазын биске төөгүп бээр-дир. Адыш часкап уткуп алыылыңар.

9-ку класстың көргүзүү.

**Ийиги башкарыкчы:** ССРЭ-ниңуран чүүл Академиязыныңчиңгине кежигүнү В.Ватагин мынча дээн: *“Хайыра чок каржы өлүм чаа-ла частып орган чечек ышкаш талантыны – Москваның гениалдыг бичии школачызын амыдыралындан чарып кагды. Ийе, ам гениалдыг деп үнелелди аңаа бээринден корткан херээ чок”.*

М.Кенин-Лопсанның “Чурукчудан чарылганым”

**Бирги башкарыкчы**.

Аткан даңның хаяалаанын

Аъттыг арат маңнатканын

Саазынга доктаадыптар

Салым-чаяан сээңии чорду.

**Ийиги башкарыкчы**: Эрте частың шончалайын,

Орай күстүң чиңгир дээрин

Эжиң-өөрүң маскарадын

Ойнай сылдай чуруп чордуң.

**Бирги башкарыкчы:** Аваң, ачаң четпээн черге

Ажылдарың барып каапкан.

Дели чораан делгелгеге

Дээди шаңнал сээңии болду.

**Ийиги башкарыкчы**. Соонда сеңээ дужар бодааш,

Соңгаарлатпаан боорумгай.

Хаттың шетти сыяры дег,

Хайлыг өлүм мурнапкан-дыр.

**Бирги башкарыкчы:** 1975 чылдың январь 3-де Надяның төрүттүнген хүнүнде космос делгеминден “Салют” орбиталыг станциязындан летчик-космонавт

 **Георгий Михайлович Гречко** Надяның “**Мальчиш-Кибальчиш**” деп чуруун көргүзер. Ол чурук Черниң чурттакчыларының чураан чуруктарындан бир дугаар космоска четкен чурук болур.

**Ийиги башкарыкчы**: 1987 чылда Крымның астрофизиктиг обсерваториязының ажытканы № 3616 дугаар биче планетазын Надя рушеваның ады-биле адаан.

**Бирги башкарыкчы:** 1997 чылдаКызылдың уран чүүл школазын Надя Рушеваның ады-биле адаан. Амгы үеде Сесерлиг школазында Надяның музей-клазы база ажылдап турар.

**Ийиги башкарыкчы**: Найдан- мөңгеде дириг.

“**Надя Рушева. Пророчество в рисунках**” деп барымдаалыг филмни көөр. (43 мин.)

**Түңнелдер**. Эки киришкен класстарны Хүндүткел бижиктер-биле шаңнаар.